Góður árangur í sveitarstjórnarkosningunum Framsóknarmenn geta verið mjög ánægðir með úrslit sveitarstjórnarkosninganna . Framsóknarfólki um land allt eru þökkuð mikil og árangursrík störf á liðnum vikum . Niðurstaðan er mikil aukning í fylgi og fjölda fulltrúa í sveitarstjórnum af B-listum eða þar sem framsóknarfólk var í samstarfi við aðra . Það voru alls 56 sveitarstjórnarmenn kjörnir af B-listum . Með flesta sveitarstjórnarmenn er Sveitarfélagið Skagafjörður , fimm fulltrúa , í 9 manna sveitarstjórn . Rangárþing eystra og Sveitarfélagið Ölfus eru með fjóra fulltrúa í sjö manna sveitarstjórn . Sveitarfélög sem bættu við sig fulltrúum eru , Reykjavík , Borgarbyggð , Húnaþing vestra , Skagafjörður , Dalvíkurbyggð , Akureyri , Fjarðabyggð , Hveragerði og Sandgerði .